Chempionlar Ligasi va Yevropa Ligasining final o‘yini sanasi koronavirus pandemiyasi tufayli avgust oyiga ko‘chirilishi mumkin. Foto: Shutterstock The Telegraph xabariga ko‘ra, UYeFA Chempionlar Ligasi chorakfinal bahslarini 28-29 iyul kunlari, yarimfinallarni avgust oyida, finalni 29 avgust kuni o‘tkazishni rejalashtirmoqda. Yevropa Ligasi finali esa 26 avgust kuni bo‘lib o‘tishi mumkin. Bu sanalar UYeFA a’zolari bilan muhokama qilinyapti. UYeFA yevrokubok o‘yinlarini milliy chempionatlar davom etayotgan pallada o‘tkazishga qarshi emas. Biroq, ko‘pgina klublar oldin milliy chempionatlarni yakunlab, keyin yevrokuboklarda ishtirok etishni istayaptilar. Yevrokuboklarning qolgan o‘yinlarini avgustda o‘tkazib olish esa bunday imkoniyatni beradi.